CELEX: 32016R0819
Language: lv
Date: 2016-05-24 00:00:00
Title: Komisijas Īstenošanas regula (ES) 2016/819 (2016. gada 24. maijs), ar ko groza Padomes Regulu (ES) 2016/44 par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011

25.5.2016   
            
            
               LV
            
            
               Eiropas Savienības Oficiālais Vēstnesis
            
            
               L 136/8
            
         KOMISIJAS ĪSTENOŠANAS REGULA (ES) 2016/819
   (2016. gada 24. maijs),
   ar ko groza Padomes Regulu (ES) 2016/44 par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes Lēmumu (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (1),
   ņemot vērā Padomes Regulu (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (2), un jo īpaši tās 20. panta b) punktu,
   tā kā:
   
               (1)
            
            
               Regulas (ES) 2016/44 V pielikumā uzskaitīti ANO Sankciju komitejas norādītie kuģi, kā minēts ANO DPR 2146 (2014) 11. punktā, uz kuriem attiecas virkne aizliegumu saskaņā ar šo regulu, tostarp aizliegums iekraut, pārvadāt vai izkraut jēlnaftu no Lībijas, iebraukt ostās Savienības teritorijā un sniegt tiem pakalpojumus degvielas iepildīšanai tvertnēs vai kuģu piegādes pakalpojumus.
            
         
               (2)
            
            
               Apvienoto Nāciju Organizācijas Drošības padomes komiteja 2016. gada 12. maijā izsvītroja kuģi Distya Ameya no to kuģu saraksta, kuriem piemēro ierobežojošus pasākumus. Padome 2016. gada 23. maijā nolēma kuģi svītrot no Lēmuma (KĀDP) 2015/1333 V pielikuma.
            
         
               (3)
            
            
               Tāpēc būtu attiecīgi jāgroza Regulas (ES) 2016/44 V pielikums.
            
         
               (4)
            
            
               Lai īstenotu šo svītrošanu no saraksta, šai regulai ir jāstājas spēkā nekavējoties,
            
         IR PIEŅĒMUSI ŠO REGULU.
   1. pants
   Regulas (ES) 2016/44 V pielikumu aizstāj ar šīs regulas pielikumu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 24. maijā
      
         
            Komisijas
         
         
            un tās priekšsēdētājs vārdā –
         
         
            Ārpolitikas instrumentu dienesta vadītājs
         
      
   
   
      (1)  OV L 206, 1.8.2015., 34. lpp.
   
   
      (2)  OV L 12, 19.1.2016., 1. lpp.
   
   
      PIELIKUMS
      Regulas (ES) 2016/44 V pielikumu aizstāj ar šādu:
      
         
            “V PIELIKUMS”